AQSh Davlat departamentining bayonotiga ko‘ra, Rossiyada so‘z va matbuot erkinligi cheklanmoqda. Bu haqda inson huquqlari to‘g‘risidagi hisobotda aytib o‘tilgan. “Konstitutsiya so‘z va matbuot erkinligini nazarda tutishiga qaramay, bu huquqlar borgan sayin ko‘proq cheklanmoqda. Ular so‘z erkinligini va mustaqil OAVni cheklovchi qonunlarni kuchga kiritishdi”, – deyiladi hujjatda. Shuningdek, Ukraina masalasini yorituvchi jurnalistlarga alohida bosim o‘tkazilayotgani ta’kidlab o‘tildi.